有客不爲賦
作者：徐積
朝代：宋

paragraphs: 有客不爲賦，而乃求榮階。
是猶適吳楚，却背東西來。
孟郊從進士，聞者徒相咍。
退之髪已禿，知己其誰哉。
余獨謂不然，此事何足哀。
但恐子之道，未足爲奇侅。
子歌堅誠好，不爲利所回。
得則爲顔氏，失則爲隤孏。
爲子歌一闋，爲子酌一杯。
余歌爲爾宜何歌，余聞日月如飛梭。
但憂其道不到古，窮通之事余如何。